Ponta - Simion, ceartă pe Facebook, pe modelul Ciolacu - Băsescu: "Prietenaș, nu ne mai șterge comentariile" vs. "Nu te mai ascunde sub fustele Ancăi Alexandrescu"
Un schimb de replici aprins a avut loc duminică pe rețelele sociale între Victor Ponta și George Simion, ambii candidați declarați pentru alegerile prezidențiale din 2024. Discuția a pornit de la o postare video publicată de fostul premier pe pagina sa de Facebook, în care i se adresează direct liderului AUR, invitându-l la o confruntare deschisă.